Scorponok

Scorponok on fiktiivinen hahmo Transformers-universumissa.
Scorponok on erittäin voimakas ja julma Decepticon-johtaja. Hänellä ei ole käsiä, vaan niiden tilalla hänellä on metalliset skorpionin sakset, joilla hän voi leikata ja musertaa vastustajansa ja esteensä. Scorponok muuntautuu mekaaniseksi skorpioniksi.

The Transformers

Sarjakuva
Tullessaan sarjakuvaan mukaan, Scorponok johtaa omaa Decepticon-ryhmittymäänsä. Kun hänen vastustajansa, Autobottikomentaja Fortress Maximus päättää jättää sodan ja Cybertronin, Scorponok seuraa joukkojensa kanssa vihollistaan.
Fortress Maximus löytää johtamiensa Autobottien kanssa uuden kodin Nebulos-planeetalta.

Kun Decepticonit hyökkäävät sekä Autobottien että planeetan asukkaiden kimppuun ylivoimalla, Autobotit päättävät liittoutua planeetan asukkaiden kanssa ja muodostavat yhdessä uuden alaryhmän, Headmasterit. Decepticonit joutuvat nopeasti häviölle uusien, voimakkaiden Autobottien edessä. Tämän tuloksena Scorponok ja muutamat hänen Decepticoninsa liittoutuvat planeetan "pahojen" asukkaiden kanssa ja muodostavat omat, Decepticonien Headmasterit. Scorponokin ihmiskomponentti on planeetan korkea-arvoinen henkilö, Lordi Zarak, joka myös haluaa tuhota Autobotit. Lopulta Autobotit perääntyvät planeetalta. Tällöin Scorponokin johtamat Decepticonit seurasivat Autobotteja Maa-planeetalle, jossa oli myös aikaisemmin ollut Transformersseja. Suuressa taistelussa Fortress Maximusta vastaan, Scorponok ja Zarak onnistuvat tappamaan Fortress Maximuksen ihmisliittolaisen, Galenin.

Pian tämän jälkeen Scorponok liittoutui Decepticon Ratbatin johtamien Maassa olevien Decepticonien kanssa. Starscreamin saatua valtavat voimat Alikannalta, Scorponok johti yhdessä Grimlockin kanssa Transformereja, mutta epäili Optimus Primea petturiksi ja yritti tappaa tämän. Scorponok tappoi Ratbatin, jotta tämä ei saisi loppua Alikantaa haltuunsa. Lopulta Scorponok huomasi Optimuksen olevan sittenkin oikeassa Starscreamin suhteen ja heidän pysäytettyä Starscreamin, kaksikon välille syntyi "luottamussuhde".

Myöhemmin Decepticon Shockwaven ja Starscreamin johtamat kapinalliset Decepticonit yrittivät tappaa Scorponokin ja syöstä hänet vallasta. Myös Lordi Zarak huomasi olevansa ahtaalla. Samaan aikaan Unicronin lähestyessä Cybertronia Optimus Prime yritti liittoutua Scorponokin kanssa, saadakseen Transformerit kokoon ja taistelemaan kaaoksentuojaa vastaan.

Scorponok ja Zarak käyttivät Optimus Primen antautumista ensin hyväkseen, saaden luottamusta sotilailtaan, mutta lopulta Scorponok ymmärsi, että vain liittoutumalla Autobottien kanssa Unicron voitaisiin pysäyttää. Valitettavasti Kapinalliset Decepticonit hyökkäsivät juuri tällöin Scorponokin kimppuun, yrittäen murhata tämän. Shockwave ja Scorponok taistelivat New Yorkissa Decepticonien johtajuudesta, Optimus Primen yrittäessä pysäyttää heitä tuhoamasta toisensa.

Samaan aikaan Cybertronilla Transformerien jumala Primus heräsi ja onnistui Emirate Xaaronin ja Galvatronin avustuksella siirtämään kaikki Transformerit Cybertronille.

Juuri ennen Unicronin hyökkäystä, tämän aivopesemät palvelijat yrittivät tappaa Optimus Primen. Scorponok olisi voinut tämän antaa tapahtua, mutta päätti, että hänellä on riittävästi voimaa auttaa Optimus Primea ja hän myös käytti sitä. Scorponok auttoi Optimusta selviytymään hyökkääjistä, kunnes apu saapui paikalle.

Unicronin tultua alkoi suuri taistelu. Sekä Scorponok että Optimus säikähtivät Unicronin valtavaa kokoa. Vasta Primuksen ja Galvatronin tekemien hyökkäysuhrausten kautta, Autobotit ja Decepticonit uskalsivat aloittaa hyökkäyksen. Unicronin yksi, iso, silmästä ampuma tulipallo sulatti Scorponokin ja tuhosi sekä tämän että Lordi Zarakin. Scorponok kuoli Optimus Primen käsivarsille, keskellä suurta taistelua.

Transformers: Energon

Sarjakuva
Scorponok tulee mukaan aivan Energon-tarinan alussa. Hänen on oletettu kuolleen Unicronin hyökättyä Cybertronille, mutta jostain syystä hän onkin elossa ja on muuttunut huomattavasti vahvemmaksi.
Scorponok johtaa Terrorconeja ja kerää Energonia.

Optimus Primen autettua Megatronin takaisin eloon Galvatronina, Scorponok joutuu kohtaamaan vahvempansa. Vuosikausia kärsimästään tuskastaan raivoissaan oleva Galvatron hyökkää hänen kimppuunsa ja taistelun päätteeksi tuhoaa tämän.

Elokuvasarja

Alkuperäinen jatkumo

Transformers (2007)
Vuoden 2007 Transformers-elokuvassa Scorponok kuuluu Megatronin alaisuudessa oleviin Decepticoneihin ja toimii Blackoutin parina. Blackoutin hyökätessä USA:n sotilastukikohtaan Qatarissa, Scorponok syöksyy maan alle ja palaa myöhemmin elokuvassa iskiessään sotilasjoukon kimppuun. Scorponok haavoittuu taistelussa, jonka seurauksena se kaivautuu pakoon maan alle, eikä sitä nähdä tämän jälkeen enää elokuvassa. 

Hahmona Scorponok poikkeaa muista transformersseista, sillä se ei puhu ja käyttäytyy kuin eläin.

Transformers: Kaatuneiden kosto
Edellisestä elokuvasta hengissä, mutta haavoittuneena selvinnyt Scorponok palaa Transformers: Kaatuneiden kostossa mukaan Egyptissä tapahtuviin loppukahakoihin syöksyen yllättäen ylös hiekasta ja hyökäten Jetfiren kimppuun. Scorponok tuhoutuu hetkessä, mutta onnistuu haavoittamaan Jetfirea.

Uusi jatkumo

Transformers: Rise of the Beasts
Elokuvassa Transformers: Rise of the Beasts esiintyy useita Scorponokeja, jotka kuuluvat Predaconeihin ja palvelevat Terrorconien tavoin Unicronia.

Aiheesta muualla 
Lisätietoa Scorponokista TFWIKI.Netissä, Transformers-aiheisesta wikiassa

Decepticonit

sv:Figurer i Transformers#Scorponok